কখনও পালোয়ানদের আছড়ে ফেলছেন। কখনও আবার কুস্তিগীররা তাঁকে আছড়ে ফেলছেন। মুক্তির অপেক্ষায় থাকা ‘সুলতান’-এর ট্রেলারে এমনই অবতারে দেখা যাচ্ছে কুস্তিগীর সলমনকে।
ছবির ট্রেলার লঞ্চ অনুষ্ঠানে এসে অবশ্য সলমন দাবি করেছেন, গোটা ছবিতে কুস্তিগীরদের সঙ্গে তাঁর অধিকাংশ লড়াইয়ের দৃশ্যই আসল। অর্থাৎ, সত্যিকারের কুস্তিগীরদের সঙ্গে লড়াই করেছেন সলমন। আর তাঁরাই নাকি বারবার তুলে আছাড় মেরেছেন সলমনকে। ১২০ থেকে ১৩০ কেজি ওজনের এক-একজন পালোয়ানের হাতে আছাড় খাওয়া যথেষ্ট বেদনাদায়ক বলেই জানিয়েছেন সলমন। 
আরও পড়ুন
সলমনের নাম শুনতেই রাগে উন্মত্ত হয়ে গেলেন কেন ঐশ্বর্যা?
সলমন খানের গৃহিনী হচ্ছেন না লুলিয়া ভন্তুর! বলেন কী?
অবশেষে ফাঁস! সলমন সম্পর্কে লুলিয়া কী ভাবেন
বিয়ে নিয়ে আবার মুখ খুললেন সলমন
এমনকী, এই দৃশ্যগুলি শুট করার সময়ে কোনও রকম দড়ির ব্যবহার করা হয়নি বলেই দাবি করেছেন এই অভিনেতা। প্রতিদিন ৬ থেকে ৭ ঘণ্টা শুটিং ছাড়াও একজন কুস্তিগীরের মতো তাঁকে প্রতিদিন ৫ থেকে ৬ ঘণ্টা ট্রেনিং নিতে হয়েছে বলে দাবি করেছেন সলমন। এত পরিশ্রমের পরে ‘সুলতান’-এর পুরো টিমের মতোই সলমনও ছবির সাফল্যের জন্য অধীর আগ্রহে অপেক্ষা করছেন। 
দেখুন ভিডিও